Volume 42, Issue 1, 2014 Journal of Family Ecology and Consumer Sciences = Tydskrif vir Gesinsekologie en Verbruikerswetenskappe - Volume 42, Issue 1, January 2014 Navigate this Journal About Current issue Previous issues Submit a paper Contact the Editor OA African Journal Archive Volumes & issues
Volume 44 (2016) Volume 43 (2015) Volume 42 (2014) Volume 41 (2013) Volume 40 (2012) Volume 39 (2011) Volume 38 (2010) Volume 37 (2009) Volume 36 (2008) Volume 35 (2007) Volume 34 (2006) Volume 33 (2005) Volume 32 (2004) Volume 31 (2003) Volume 30 (2002) Volume 29 (2001) Volume 28 (2000) Volume 42, Issue 1, January 2014 (0)
Irma Venter and
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 42, pp 1 –16 (2014)
Die doel van hierdie studie was om &apos;n geldige en betroubare toets te ontwikkel om die voedselkennis van eerstejaar-studente by &apos;n universiteit van tegnologie in die Wes-Kaap, Suid-Afrika, te bepaal. Daar is op twee kennisvelde, naamlik vrugte en groente en vette en olies, gefokus aangesien die dieetinname van jong volwassenes oor die algemeen ge-kenmerk word deur &apos;n hoë vetinname en minder as die aanbevole daaglikse inname van vrugte en groente. Toetsitems het die keuse, aan-kope, stoor, voorbereiding en gaarmaak-metodes van hierdie voedselsoorte ingesluit. Aangesien geen geldige voedselkennis-toets binne &apos;n Suid-Afrikaanse konteks opgespoor kon word nie, is al die items wat in die toets ingesluit is van nuuts af ontwikkel. Die toets bestaan uit veelvoudige keuse-items wat aan die reëls van item-konstruksie voldoen. Die items is deur &apos;n paneel met kennis en ervaring van voedselwetenskap en voeding, asook die verwagte kennisvlak van eerstejaar-studente, geëvalueer. Die lede van die paneel het die inhouds- en voorkomsgeldigheid van die items nagegaan.
Die toets is deur groepe studente van verskillende studierigtings beantwoord met die veronderstelling dat hulle sou verskil ten opsigte van hul voedselkennis. Die toets is drie keer afgelê om genoegsame items (20 tot 25), wat aan die kriteria vir item-analise voldoen, te verkry. Na die eerste en tweede herhaling van die eerste toets het onderskeidelik tien en dertien van die oorpronklike 72 items behoue gebly. Addisionele items is na elke herhaling bygevoeg. Die tweede toets, wat uit 135 items bestaan het, is slegs een keer afgelê aangesien 74 items na afloop van die item-analise behoue gebly het. Die 74 items verteenwoordig 49 items in die vrugte- en groente- kennisveld, en 25 items in die vette- en olies-kennisveld. Die tweede en finale toetse het slegs drie afleiers vir elke veelvoudige keuse-item gehad, terwyl die eerste toets vier afleiers gehad het vir elke item. Die resultate van die item-analise dui daarop dat dit moeilik is om vier suksesvolle afleiers te ontwikkel.
Die finale toets het &apos;n betroubaarheidskoëffisiënt van 0,934 soos aangedui deur die Kuder-Richardson-formule 20 (K-R20), sowel as die Cronbach&apos;s alpha-koëffisiënt. &apos;n Betekenisvolle verskil (p < 0,001) in kennis is tussen die groepe studente verkry deur van die Mann-Whitney-toets gebruik te maak (z = 9,74). Omdat daar meer as die verwagte aantal toetsitems oorgebly het ná die item-analise van die tweede toets, is die geldigheid en betrou-baarheid van die twee kennisvelde, naamlik vrugte en groente en vette en olies, as onafhanklike toetse bepaal. Aangesien beide kennisvelde aan die kriteria voldoen, kan dit as afsonderlike toetse in &apos;n groep- of individuele verband gebruik word. Data wat verskaf word deur die aflegging van hierdie toetse kan gebruik word om programme op te stel wat die basiese voedselkennis, keuses van en voedsel-voorbereiding deur eerstejaar-studente kan verbeter. Die toetse wat tydens hierdie studie ontwikkel is, is die eerste in hulle soort binne die Suid-Afrikaanse konteks.
Production hygiene and training influences on rural small-scale organic farmer practices : South Africa
Stefan Schmidt and
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 42, pp 17 –23 (2014)
Produksie van goeie gehalte voedselprodukte is van kritieke belang in die verbetering van toegang tot die mark en voedselsekuriteit. Boerderypraktyke beïnvloed die gehalte van die finale produk, wat op sy beurt sukses in die mark bepaal. Dit is dus belangrik dat boere voedsel van goeie higiëniese gehalte produseer as hulle van plan is om suksesvol mee te ding in die organiese vars produkte mark. Die doel van die studie was om die belang van sosio-ekonomiese faktore soos ouderdom, geslag, vlak van opvoeding en opleiding vir die higiëniese boerderypraktyke van kleinskaalse organiese boere in Umbumbulu , KwaZulu-Natal te bepaal. Vraelyste is deur 73 ongesertifiseerde organiese boere in Umbumbulu, KwaZulu-Natal voltooi. Die vraelys het die higiëniese boerderypraktyke, soos weerspieël deur die was van hande, skoene en implemente bepaal. Die data-analise het beskrywende statistiek soos die Chi - kwadraat toets en &apos;n logistieke regressie model betrek. Die resultate het aangedui dat die meerderheid van die boere (60 %) vroulik was , waarvan die meeste (73 %) bo die ouderdom van 40 was. Die logistieke regressie het aangedui dat sosio-ekonomiese faktore soos onderwys, opleiding en boerdery-inkomste &apos;n beduidende invloed het op die higiëniese praktyke wat kleinboere beoefen. Hierdie studie het getoon dat geslag geen invloed op die praktyke van die eTholeni klein-boere gehad het nie. Boere wat reeds inkomste uit boerdery-aktiwiteite ontvang het, en diegene wat opleiding in higiëniese boerderypraktyke ontvang het, het meer waarskynlik hande en toerusting gewas voordat hulle in die landerye sou gaan in vergelyking met diegene wat geen opleiding gekry het nie. Hierdie resultate dui daarop dat opleiding, opvoeding en boerderyondervinding belangrike en doeltreffende instrumente is in die implementering van goeie higiëniese praktyke in kleinskaalse boerdery. Dit word dus aanbeveel dat die landboubeleid aangepas moet word om vir die opleiding van kleinboere voorsiening te maak - nie net vir voedelsekuriteitsdoeleindes nie, maar ook met die doel om toegang tot die vars produkte mark te kry.
Female Muslim students&apos; dress practices in a South African campus context
Arda Retief and
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 42, pp 24 –38 (2014)
Suid-Afrikaanse vroulike Muslim-studente volg &apos;n verskeidenheid van kleding-praktyke. Terwyl party individue baie tradisionele Islamietiese drag dra, volg ander Westerse modes. Hierdie verskille in klere kan aan die akkulturasieproses toegeskryf word. Die kampusomgewing het &apos;n multi-kulturele konteks. Vroulike Muslim-studente word omring deur nuwe waardes, identiteite en nuwe kledingpraktyke. Die doel van die studie was om die akkulturasie strategieë wat deur vroulike Muslim-studente (wat aan die Universiteit van Pretoria studeer) toegepas word in hul kledinggebruike te verken en te beskryf. &apos;n Kulturele perspektief is as teoretiese raamwerk gebruik.
Nombulelo E. Dlamini and
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 42, pp 39 –46 (2014)
Die studie waaroor in hierdie artikel verslag gelewer word, het die hanteringstrategieë van huishouding in die landelike gemeenskap van Timane ondersoek. &apos;n Deursnee-ondersoek-ontwerp is gebruik, waarin &apos;n Coping Strategy Index (CSI)-vraelys gebruik is wat deur Maxwell en Caldwell (2008:2) ontwerp is om data in te samel. Die respondente is lukraak uit gekose huishoudings in toegewese gebiede in die gemeenskap gekies.
Pedagogical guidance for South African consumer studies education
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 42, pp 47 –58 (2014)
Verbruikerstudie, wat as vak in Suid-Afrikaanse hoërskole aangebied word, het die potensiaal om betekenisvol by te dra tot die ontwikkeling van entrepreneuriese kennis en vaardighede in leerders. Hoewel hierdie vak kompleks en uniek is, bestaan daar onvoldoende pedagogiese leiding vir onderwysers wat Verbruikerstudie aanbied. Die vergelyking van die Verbruikerstudiekurrikulum met verskeie internasionale kurrikula het bevind dat volop pedagogiese leiding bestaan vir vergelykbare en verwante internasionale vakke. &apos;n Indiepte literatuursoektog is onderneem om vas te stel watter pedagogiese rigtinggewers byeengebring kan word vir Suid-Afrikaanse Verbruikerstudie-onderrig vanuit verwante internasionale vakke. Verskeie aspekte wat gebruik kan word as grondslag vir die samestelling van breë pedagogiese riglyne vir Verbruikerstudie-onderrig is geïdentifiseer ten opsigte van fundamentele beginsels, die onderrigbenadering, en voorkeur onderrigleer strategieë wat in die vak gebruik behoort te word. Daar word aanbeveel dat pedagogiese leiding aan Verbruikerstudie-onderwysers beskikbaar gestel behoort te word en dat verdere navorsing gedoen behoort te word om pedagogie vir Verbruikerstudie te verfyn.
The meaning of food for obese men : a qualitative study
Esther H. Van der Spuy,
Helena M. De Klerk,
Friede A.M. Wenhold and
Dalena M. Vogel
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 42, pp 59 –69 (2014)
Vetsugtigheid is wêreldwyd &apos;n wesenlike probleem en Suid-Afrika is geen uitsondering nie Wanneer mans van die verskillende Suid-Afrikaanse bevolkingsgroepe in oënskou geneem word, toon wit mans die hoogste voorkoms van vetsugtigheid. Intervensie strategieë vir vetsugtigheid het nog nie bevredigende resultate gelewer nie en een van die redes mag wees dat die strategeë nie die sosiale konteks, emosionele faktore en &apos;n persoon se verhouding met voedsel in berekening bring nie. Alhoewel baie navorsing oor die oorsake van vetsugtigheid en die verwante gevolge daarvan gedoen is, is daar min navorsing beskikbaar oor hoe hierdie gedrag ontstaan en hoe dit kan verander. Voedselkeuse is &apos;n dinamiese proses wat ingebed is in sosiale verhoudinge en kort- en langtermyn gevolge vir &apos;n persoon se gesondheid inhou. Komplekse menslike gedrag moet op mikrovlak bestudeer word vir beter begrip van die vetsugtigheidsprobleem. Die invloed van sosiale- en gesinsnetwerke op die ontwikkeling van vetsugtigheid moet ook in ag geneem word.
Female consumers&apos; familiarity with clothing brands and their trust in brand names as an indication of certain desirable properties of clothing
Lizette Diederiks and
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 42, pp 70 –84 (2014)
Talle gevestigde, bekende handelsmerke het hulle produksie in onlangse jare na Oosterse lande verskuif om arbeidskoste te sny. Die land van herkoms (LvH) en die land van produksie (LvP) van gewilde, gesogte kledinghandelsmerke mag dus verskil. Dis nie duidelik of verbruikers bekend is met die LvH van gewilde handelsmerke, of hulle aan die LvP aandag gee, of dit vir hulle &apos;n probleem is die LvO en die LvP verskil, en hoe dit hulle persepsie van sulke produkte beinvloed nie. Hierdie studie het ondersoek ingestel na damesverbruikers se kennis van kledinghandelsname, hulle LvO asook die LvP, as deel van &apos;n ondersoek na die gebruik van handelsname as aanduiding van sekere gesogte eienskappe van kleding, byvoorbeeld die funksionele- en gedragseienskappe, status en omgewingsvriendelikheid eerder as om kledingstukke deeglik te evalueer. &apos;n Opname is deur middel van &apos;n gestruktureerde vraelys in &apos;n groot stedelike gebied in Suid-Afrika onder werkende dames gedoen gedoen. Data is deur geriefsteekproefneming ingesamel, en 322 dames tussen die ouderdom van 25 en 60 jaar het die gestruktureerde vraelys self voltooi. Data-analise het beskrywende statistiek, verkennende faktoranalise en ontledings soos Anova and post hoc toetse ingesluit. Die studie het die belang van handelsname as &apos;n aanduiding van die funksionele- en gedrageienskappe van kledingprodukte bevestig en aangetoon dat die belang van handelsname as aanduiding van die status of omgewingsvriendelikheid in hierdie produkkategorie ondergeskik is aan die voorgenoemde ongeag &apos;n verbruiker se ouderdom, inkomste, opleidingspeil of populasiegroep.
Body shape versus body form : a comparison of the body shapes of female Swazi consumers with those of body forms used in apparel manufacturing
Letsiwe L. Mabuza and
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 42, pp 85 –101 (2014)